**Sirkkahaukka** (*Ictinia mississippiensis*) on pienikokoinen sirkkahaukkojen sukuun kuuluva haukkalaji, joka elää Pohjois- ja Etelä-Amerikassa. Se on kooltaan 34–38 senttimetriä pitkä ja syö pääasiassa hyönteisiä.

Ulkonäkö ja koko
----------------

Aikuinen sirkkahaukka painaa 214–388 grammaa ja on 34–38 senttimetriä pitkä. Siipiväli on 94–100 senttimetriä. Naaras on huomattavasti koirasta suurempi.

Sirkkahaukka muistuttaa ulkonäöltään etelänsirkkahaukkaa ja viheltäjähiirihaukkaa. Sen pää ja rinta ovat vaaleanharmaat, siivet ja pyrstö puolestaan mustat tai tummanharmaat. Siivet ovat kapeat ja teräväkärkiset. Jalat ovat keltaiset tai oranssit. Silmät ovat aikuisilla yksilöillä punaiset, nuorilla harmaammat.

Levinneisyys ja elinympäristö
-----------------------------

Sirkkahaukka pesii Pohjois-Amerikassa Yhdysvaltojen eteläosissa ja talvehtii Etelä-Amerikassa Etelä-Brasiliassa, Itä-Boliviassa, Pohjois-Argentiinassa ja Paraguayssa. Ne muuttavat 200–300 yksilön parvissa, jotka lähtevät liikkeelle syyskuussa. Laji viihtyy avoimissa metsissä, preerioilla ja jokien varsilla kasvavissa metsissä, varsinkin lehdoissa.

Elintavat
---------

Vanhin tunnettu sirkkahaukka on elänyt 11-vuotiaaksi. Sirkkahaukat ovat sosiaalisia ja liikkuvat usein ryhmissä. Yksi hiirihaukka*selvennä* liikkuu elinalueelleen 3–20 (keskimäärin 14) kilometriä.

### Pesintä

Sirkkahaukkojen paritteluaika on touko–heinäkuussa. Haukka rakentaa tikuista ja pienistä oksista ison ja litteän pesän 3–30 metrin korkeudelle puuhun, mutta se voi käyttää myös vanhoja variksen pesiä. Naaras munii pesään 1–3, yleensä kaksi, sinivalkoista munaa. Samaa pesää voidaan käyttää useana vuonna. Poikasia ruokitaan hyönteisillä, ja emot ovat harvoin poissa pesältä yli minuuttia. Emot puolustavat poikasia aggressiivisesti. Poikasia ruokitaan vähintään kuuden viikon ajan. Ne oppivat lentämään 30–35 vuorokauden ikäisinä ja lähtevät pesästä noin kymmentä päivää myöhemmin. Pöllöt, haukat, oravat ja pesukarhut syövät munia, ja vain noin kaksi kolmasosaa munista selviää aikuisiksi linnuiksi. Sirkkahaukka saavuttaa sukukypsyyden kaksivuotiaana. Laji on yksiavioinen.

### Ravinto

Sirkkahaukka syö pääasiassa hyönteisiä, kuten sudenkorentoja ja heinäsirkkoja, jotka se nappaa lennosta. Se syö myös lepakoita, liskoja, pieniä käärmeitä, pikkulintuja, sammakoita ja kaloja. Se saalistaa keskimäärin 400 metrin etäisyydellä pesästään. Se voi syödä saalista lennossa.

Lähteet
-------

1. ↑  BirdLife International: *Ictinia mississippiensis* *IUCN Red List of Threatened Species. Version 2013.2*.  2012. International Union for Conservation of Nature, IUCN, Iucnredlist.org. Viitattu 8.5.2014. (englanniksi)
2. ↑  Integrated Taxonomic Information System (ITIS): *Ictinia mississippiensis* (TSN 554268) *itis.gov*. Viitattu 1.10.2012. (englanniksi)
3. 1 2 3 4  Mississippi Kite (*Ictinia mississippiensis*)  27.8.2011. Planet of Birds. Viitattu 15.9.2012. (englanniksi)
4. 1 2 3 4 5 6 7 8 9  Mississippi Kite – Life History All About Birds. Viitattu 15.9.2012. (englanniksi)
5. 1 2 3 4 5 6 7 8 9 10 11 12 13  Stepp, Jamie: *Ictinia mississippiensis* Mississippi kite Animal Diversity Web. Viitattu 15.9.2012. (englanniksi)
6. ↑  Mississippi Kite *Ictinia mississippiensis* Global Raptors Information Network.  Arkistoitu 28.10.2012. Viitattu 15.9.2012. (englanniksi)
7. ↑  Range Map - Mississippi Kite *Ictinia mississippiensis* Neotropical Birds. Viitattu 15.9.2012. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1262840
* Wikispecies: Ictinia mississippiensis
* ABA: miskit
* ADW: Ictinia\_mississippiensis
* Avibase: ACFC8EB619367A2B
* BirdLife: 22695066
* BOLD: 10281
* CoL: 3PBB7
* BOW: miskit
* eBird: miskit
* Euring: 2360
* Fossilworks: 373638
* GBIF: 2480719
* GNAB: mississippi-kite
* iNaturalist: 5416
* IRMNG: 10208860
* ITIS: 554268
* IUCN: 22695066
* NatureServe: 2.104468
* NCBI: 371914
* Neotropical: miskit
* Species+: 8471
* Xeno-canto: Ictinia-mississippiensis

 |

 |